stanford-oval/wikipedia huggingface dataset:
Seeed
Diskografia > Albumit

New Dubby Conquerors (2001)
Music Monks (2003)
Next! (2005)
Live (2006)
Seeed (2012)
Bam Bam (2019)
Diskografia > Singlet

New Dubby Conquerors (2000)
The Tide Is High (2000)
Dickes B (2001)
Riddim No. 1 (2001)
Dancehall Caballeros (2001)
Waterpumpee (2002)
Music Monks (2003)
Shake Baby Shake (2003)
What You Deserve Is What You Get (2003)
Release (2004)
Aufstehn! (feat. Cee-Lo Green) (2005)
Schwinger (2005)
Ding (2006)
Slowlife (2006)
Molotov (2011)
Beautiful (2012)
Augenbling (2012)
Deine Zeit (2013)
Cherry Oh (2014)
Ticket (2019)
Lass sie gehn (2019)
G€ld (2019)
Sie is geladen (2019)
Aiheesta muualla

Seeedin virallinen verkkosivusto (Arkistoitu – Internet Archive)
Seppo Mikkola

Seppo Mikkola (s. 1947) on suomalainen tähtitieteilijä. Hän on Turun yliopistossa työskentelevä vanhempi luennoitsija, joka työskentelee myös Tuorlan observatorion henkilökunnassa. Hän kuului ryhmään, joka määritti Aurinkoa kiertävän 3753 Cruithnen epätavallisen kiertoradan.
Mikkolan mukaan on nimetty asteroidi 3381 Mikkola.
Turbonegro

| Turbonegro |
| --- | --- |
 Turbonegro esiintymässä Norjassa 22. heinäkuuta 2006
Tiedot
Toiminnassa:  1988–
Tyylilaji:  punk rock, death punk, glam punk, hard rock, shock rock
Kotipaikka:   Oslo, Norja
Laulukieli:  englanti, norja
Jäsenet:  Tony Sylvester, laulu   Euroboy, kitara   Happy Tom, basso   Pål Pot Pamparius, kitara, koskettimet   Tomas Dahl, rummut  
Entiset jäsenet:  Hank Von Helvete, laulu (1993-2010)  Harry, laulu (1990–1993)  Pål Erik Carlin, laulu (1989–1990)  Rune Gronn, kitara (1989–2007)  Vegard Heskestad, kitara (1989–1990)  Bingo, basso (1991–1996)  Ole Martinsen, basso (1990–1991)  Raldo Useless, basso (1990)  Anders Gerner, rummut (1996)  Carlos Churasco, rummut (1989–1990)  TK, rummut (aikaiset harjoittelut)  Christer Engen, rummut (1998–2008) 
Levy-yhtiö:  Bitzcore  
Aiheesta muualla
turbonegro.com
Infobox OKNimi-testi OK: 
Turbonegro (Norjassa Turboneger) on vuonna 1988 perustettu norjalainen death punk -yhtye. Yhtye tunnetaan myös nimillä TRBNGR (Turbonegro ilman vokaaleja), Stierkampf ja Nazipenis. Turbonegro on esiintynyt Suomessa muun muassa Provinssirockissa, Tavastia Klubilla, Ankkarockissa, Ruisrockissa, Rockperryssa, Qstockissa ja Porisperessä.
Musiikki

Turbonegro on ainoa death punk -yhtye, ja tyylilaji onkin yhtyeen omaa keksintöä.
Turbonegro The Movie -DVD:n lisämateriaaleissa Happy Tom toteaa, että festivaaleilla TRBNGR:n odotettiin olevan goottimetallia tai black metalia muiden norjalaisten yhtyeiden ohella. Yhtye tunnetaan erikoisista lava-asusteistaan. Alkuaikoina yhtye käytti mustia vaatteita sekä peruukkeja. ResErectionilla yhtye kertoo, että heidän ei annettu joskus soittaa keikkaansa, koska yleisö ei halunnutkaan sen näköistä yhtyettä lavalle. Muutaman kiertueen jälkeen he vaihtoivat mustat peruukit ja vaatteet kireisiin denim-farkkuihin ja teemakin muuttui homoseksuaaliseksi. Kappaleissakin alkoi tässä vaiheessa näkyä homoseksuaalisuutta, esimerkiksi kappaleissa Sperminator of the Asshole, Prince of the Rodeo ja Rendezvous with Anus.
Yhtyeen ensimmäisen läpimurtolevyn kansikuva oli selkeä parodia The Beach Boysin Pet Soundsista. Jello Biafra (Dead Kennedys) sanoi myöhemmin, että Ass Cobra (1996) on yksi parhaista 1990-luvun punk-levyistä. Ass Cobraa seurasi Apocalypse Dudes (1998). Tämä levy nosti Turbonegron suosiota entisestään.
Hajoaminen

Vuonna 1998 laulaja Hank Von Helvete kärsi pahasta huumeriippuvuudesta. Yhtye hajosi ja von Helvete lähti takaisin synnyinkaupunkiinsa, pohjoiseen Norjaan. Seuraavaan neljään vuoteen yhtyeen jäsenet puhuivat harvoin toisilleen, mutta siltikin yhtye sai koko ajan lisää faneja ympäri maailmaa. Turbonegrosta oli tulossa kultti-ilmiö. Vuonna 2002 jäsenet harkitsivat yhteenpalaamista ja jopa kiertuetta. Harjoitukset onnistuivat hyvin ja Turbonegro aloitti Euroopan-kiertueen. Menestys ylitti kaikki odotukset: keikat olivat loppuunmyytyjä, fanit innoissaan ja Turbonegro taas kasassa. Yhdysvaltojen kiertue jatkui vuonna 2003. Musiikkilehti Sue valitsi samana vuonna julkaistun albumin Scandinavian Leather Suomessa vuoden parhaaksi ulkomaiseksi albumiksi.
Lokakuun 26. vuonna 2007 rytmikitaristi ja perustajajäsen Rune Rebellion ilmoitti jättävänsä yhtyeen.
Maaliskuun 3. vuonna 2008 yhtyeen rumpali Chris Summers ilmoitti haluavansa erota yhtyeestä. Hänellä oli ollut jalka poikki jo kuusi kuukautta ja Turbonegrossa oli tuon ajan esiintynyt Tuomas Dahl hänen sijastaan. Dahlista tuli yhtyeen uusi rumpali.
Heinäkuussa 2010 ilmoitettiin, että yhtyeen laulaja Hank Von Helvete eroaa yhtyeestä.
Yhteenpalaaminen

Kesäkuussa 2011 yhtye ilmoitti tekevänsä jälleen paluun. Tällä kertaa uuden laulajan (Tony Sylvesterin) kanssa. Turbonegro juhlisti paluutansa keikalla 15. heinäkuuta 2011 WTJT-tapahtumassa Hampurissa Saksassa.
Yhtyeen nimi

Yhtyeellä oli kaksi ideaa nimeksi: Nazipenis ja Turbonegro. Heille kerrottiin, ettei Nazipenis-niminen yhtye myisi ikinä levyjä, joten he valitsivat Turbonegron. Turbonegro julkaisi aluksi levynsä TRBNGR-nimellä.lähde?
Yhtyeen kitaristi Euroboy on kertonut nimen kuvastavan bändin musiikkia, joka on nopeaa ja tummaa. Lisäksi turbonegro tarkoittaa autoteollisuudessa mustan tumminta sävyä.
Turbonegro mediassa

Turbonegron kappale ”The Age of Pamparius” on MTV:n Wildboyz-ohjelman tunnusmusiikkina. MTV:llä pyörivässä Viva La Bamissa Bam Margera hankki Turbonegron soittamaan omaan olohuoneeseensa. Turbonegron kappale ”All My Friends Are Dead” löytyy Viva La Bamin Viva La Bands -soundtrackilta.
Jäsenet > Nykyiset

Tony Sylvester – laulu
Euroboy (Knut Scheiner) – kitara
Rune Rebellion (Rune Gronn) – kitara
Happy-Tom (Thomas Seltzer) – basso
Tommy Manboy – rummut
Jäsenet > Entiset > Laulajat

Hank Von Helvete (1993–2010)
Harold Fossberg (Harry) (1990–1993)
Pål Erik Carlin (1989–1990)
Jäsenet > Entiset > Kitaristit

Pål Pot Pamparius (Pål Bottger Kjærnes) (1989–2010)
Vegard Heskestad (1989–1990)
Jäsenet > Entiset > Basistit

Bingo (Bengt Calmeyer) (1991–1996)
Ole Martinsen (1990–1991)
Raldo Useless (Rolf Yngve Uggen) (1990) (myöhemmin Gluecifer-kitaristi)
Jäsenet > Entiset > Rumpalit

Anders Gerner (1996)
Carlos Churasco (1989–1990)
TK (Tor Kristien) (aikaiset harjoittelut)
Chris Summers (Christer Engen) (1998–2008)
Diskografia > Studioalbumit

Hot Cars And Spent Contraceptives (1992)
Helter Skelter (1993, uusiojulkaisu ensimmäisestä albumista viiden bonuskappaleen kera)
Never Is Forever (1994)
Ass Cobra (1996)
Apocalypse Dudes (1998)
Scandinavian Leather (2003)
Party Animals (2005)
Retox (2007)
Sexual Harassment (2012)
RockNRoll Machine (2018)
Diskografia > Livealbumit

Darkness Forever! Between The Lines Of Oslo And Hamburg (2000)
Diskografia > EP:t

Turboloid (12") (1990)
(He’s A) Grunge Whore (10") (1993, julkaistu Stierkampf-nimellä, eikä Turbonegrolla
Diskografia > CD-EP:t

Sell Your Body (2003)
Boys From Nowhere Limited 6-Track Ep (2007)
Diskografia > 7″:t

Vaya con Satan (1989)
Route Zero (1991)
Denim Demon (1995)
Bad Mongo (1995)
I Got Erection (1995)
Prince of Rodeo (1996)
Suffragette City (1997)
Get It On (1998)
FTW (Fuck The World) (2003)
Locked Down (2003)
Sell Your Body (2003)
You Give Me Worms (2012)
Diskografia > CD-singlet

Locked Down (2003)
Diskografia > Kokoelmat

Alpha Motherfuckers, Tribute To Turbonegro (2001)
Love It To Deathpunk (2001)
Small Feces (2005)
Diskografia > VHS/DVD

Turbonegro - The Movie
The ResErection
Turbojugend

Turbojugend on Turbonegron faniklubi. Ensimmäinen Turbojugend aloitti Saksassa Hampurin St. Paulissa. Nykyään niitä on eri puolilla maailmaa, Suomessakin muun muassa Turbojugendit Oulu, Tampere, Helsinki, Vantaa, Tapuli, Kirkkonummi, Espoo, Joensuu, Turku, Pori, Seinäjoki, Lauste, Uurainen, Rovaniemi ja Patastenmäki. Turbojugendin alkuperäinen idea oli melkein sama kuin Kiss Armylla, mutta Jugendissa oli teemana laivasto eikä armeija. Myös pientä parodiaa Hitler-Jugendin suuntaan on huomattavissa. Turbojugend vastustaa rasismia, eikä sillä ole mitään tekemistä esimerkiksi kansallissosialismin kanssa.
Turbojugend > Takit

Turbojugendilaisen tunnista parhaiten farkkutakista, jonka selässä on Turbonegron logo, sekä painatukset TURBOJUGEND ja jaoston nimi (esimerkiksi Oslo). Takin etupuolella on niin kutsuttu taistelijanimi. Takkia kutsutaan nimellä ”Kutte”. Turbojugend-takin voi tilata vain, jos kuuluu johonkin Turbojugendeista. Poikkeuksena Turbojugend Oslon takki, jota voi tilata vapaasti. Tosin vapaassa tilauksessa olevaan Turbojugend Oslon takkiin ei tietenkään saa taistelijanimeä.
Turbojugend > Jaostot

Jokaisella Turbojugend-jaostolla on oma presidentti, joka vastaa Turbojugendinsa toiminnasta. Presidentin kautta hyväksytään uudet jäsenet, sekä tilataan takit. Jotkut Turbojugend-jaostot ovat niin sanotusti suljettuja, joihin ei oteta uusia jäseniä. Syynä tähän on yleensä se, että jäsenet haluavat pitää jaoston vain oman kaveripiirinsä sisällä. Kuuluisimpia jaostoja ovat mm. Oslo, St. Pauli, Oulu, ja Los Angeles.
Turbojugend > Welt-Turbojugendtage

Kerran vuodessa järjestetään kokoontuminen turbojugendlaisten kesken St. Paulissa, Saksassa. Tämän tapahtuman nimi on Welt-Turbojugendtage (suom. Maailman Turbojugend-päivät). Tapahtumaan osallistuu turbojugendlaisia ympäri maailmaa juhlimaan itseään sekä itse musiikkia. WTJT 8 tullaan järjestämään 20.–22. heinäkuuta 2012, jolloin Turbonegro soittaa kaksi keikkaa 20. heinäkuuta 2012 Knust nimisessä keikkapaikassa.
Turbojugend > Turbojugend Oslo

Turbojugend Oslo on yksi maailman suurimmista turbojugendeista. Turbonegron albumien takakansiin on painettuna juuri Turbojugend Oslon logo. Turbojugend Oslon takkeja voi kuka vain tilata Turbonegron postimyynnistä. Tämän takia moni turbojugendlainen ei pidä kyseisiä takkeja aitoina.
Sivuprojektit

Euroboys – Euroboyn oma yhtye
Oslo Motherfuckers – Happy Tomin ja Chris Summersin yhtye, julkaisi yhden albumin.
The Vikings – Happy Tomin ja Euroboyn projekti 1990-luvun alussa.
SCUM – Happy Tomin projekti, jossa on jäseniä myös Amenista, Emperorista ja Mindgrinderista.
Doctor Midnight & The Mercy Cult – Hank Von Helveten uusi bändiprojekti.
Kirjallisuutta

Frisk, Lina: Punk, jeansjackor och provokation. Hufvudstadsbladet, 22.7.2015, s. 20.
Moslet, Håkon: Turbonegro – denim ja deathpunk.  (Suomentanut Outi Menna)  Helsinki:  Like, 2010.  ISBN 978-952-01-0312-5
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen Turbonegro kotisivu
Virallinen Turbojugend kotisivu (Arkistoitu – Internet Archive)
Turbojugend USA
Birger Wedberg

| Birger Wedberg |
| --- | --- |
 Wedberg noin vuonna 1915.
Henkilötiedot
Syntynyt: 28. syyskuuta 1870
Kuollut: 2. lokakuuta 1945 (75 vuotta)
Ammatti:  juristi, virkamies
Carl Otto Birger Wedberg (28. syyskuuta 1870 – 2. lokakuuta 1945) oli ruotsalainen juristi ja virkamies. Hän toimi oikeusneuvoksena eli Ruotsin korkeimman oikeuden jäsenenä vuosina 1913–1940. Wedberg valittiin vuonna 1931 Ruotsin akatemian jäseneksi. Hän myös kirjoitti muun muuassa korkeimman oikeuden historiikin vuosista 1789–1844 ja tutkielman Kaarle XII:n suhteesta oikeuslaitokseen.
Aiheesta muualla

Kuvia tai muita tiedostoja aiheesta Birger Wedberg Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Carl N. D. Bildt | Ruotsin akatemia, tuoli 1 1931–1945 | Seuraaja: Birger Ekeberg |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Ruotsi
Polvijärvi

| Polvijärvi |
| --- | --- |

 vaakuna :  sijainti 
Sijainti:  62°51′15″N, 029°22′10″E
Maakunta:  Pohjois-Karjalan maakunta
Seutukunta:  Joensuun seutukunta
Kuntanumero:  607
Hallinnollinen keskus:  Polvijärven kirkonkylä
Perustettu:  1876
Kokonaispinta-ala:  958,33 km² 118:nneksi suurin 2022 
– maa:  804,91 km²
– sisävesi:  153,42 km²
Väkiluku:  4 023 191:nneksi suurin 31.8.2024 
– väestötiheys:  5,00 as./km² (31.8.2024)
Ikäjakauma:  2020 
– 0–14-v.:  13,3 %
– 15–64-v.:  52,8 %
– yli 64-v.:  33,9 %
Äidinkieli:  2023 
– suomenkielisiä:  98,3 %
– ruotsinkielisiä:  0,1 %
– muut:  1,6 %
Kunnallisvero:  8,50 % 196:nneksi suurin 2024 
Kunnanjohtaja:  Heikki Hallikainen
Kunnanvaltuusto:  21 paikkaa
  2021–2025   • Kesk.   • PS   • SDP   • Kok.:   10 5 5 1
www.polvijarvi.fi
Infobox OKNimi-testi OK: 
Polvijärven luterilainen kirkko
Ortodoksinen Pyhän Johannes Kastajan kirkko
Lomakeskus Huhmari
Polvijärvi on Suomen kunta, joka sijaitsee Pohjois-Karjalan maakunnassa. Kunnassa asuu 4 023 ihmistä, ja sen pinta-ala on 958,33 km2, josta 153,42 km2 on vesistöjä. Väestötiheys on 5,00 asukasta/km2. Kunta on perustettu vuonna 1876, ja sen kuntakeskus sijaitsee noin 40 kilometriä Joensuusta luoteeseen Höytiäisen länsipuolella.
Maantiede

Polvijärvi sijaitsee Pohjois-Karjalassa. Kirkonkylästä on matkaa Joensuuhun 42 km, Joensuun lentoasemalle 34 km. Kunnan naapurikuntia ovat Juuka, Kaavi, Kontiolahti, Liperi ja Outokumpu.
Polvijärven Natura-kohteita ovat Viklinrimpi, Sisuslahti Höytiäisen Teerisaaressa, Saariniemi-Tervalahti ja Hanhisuo.
Maantiede > Kylät

Polvijärvi on maaseutumainen kunta, joka muodostuu kuntakeskuksen (Kirkonkylä) lisäksi kylistä, joista suurimmat ovat Sotkuma ja Kinahmo. Muita kyliä ovat Horsmanaho, Hukkala, Kuorevaara, Martonvaara, Ruvaslahti ja Sola. Huhmarin lomakeskus voidaan katsoa myös yhdeksi kyläksi.
Kunnan maarekisterikylät ovat Kinahmo, Martonvaara, Saarivaara ja Sotkuma.
Maantiede > Taajamat

Vuoden 2017 lopussa Polvijärvellä oli 4 414 asukasta, joista 1 336 asui taajamassa, 3 003 haja-asutusalueilla ja 75:n asuinpaikat eivät olleet tiedossa. Polvijärven taajama-aste on 30,8 %. Kunnassa on vain yksi taajama, Polvijärven kirkonkylä.
Historia

Polvijärvi kuului aikoinaan Liperin seurakuntaan. Hankalien kulkuyhteyksien takia se halusi oman kirkon ja papin, ja saikin hautausmaan ja suunnitelmat rukoushuoneeksi vuonna 1805. Rukoushuone valmistui v. 1847 ja pappi kävi siellä Liperistä kuusi kertaa vuodessa.
Polvijärven kunnan synty liittyy kiinteästi Höytiäisen järvenlaskuun. Vuonna 1859 Höytiäinen purkautui hallitsemattomasti järvenlaskun yhteydessä. Veden alta paljastui tuhansia hehtaareja hyvää viljelysmaata. Näille maille Höytiäisen ja Viinijärven väliin perustettiin vajaa parikymmentä vuotta myöhemmin Polvijärven kunta.
Ensimmäinen kansakoulu aloitti toimintansa vuonna 1875 Kuorevaarassa.
Hallinto

Polvijärven kunnanjohtaja on Heikki Hallikainen.
Kunnanvaltuustossa on 21 paikkaa, joista kymmenen on keskustan hallussa kaudella 2021–2025.
Talous

Vuonna 2016 eniten yhteisöveroa maksaneet yritykset olivat laminaattitasoja ja liukuovia tuottava Ecolam, Koneurakointi Tanskanen ja vuonna 2012 avattu kuparikaivos, Boliden Kylylahti.
Polvijärvellä toimivat Mondo Minerals Oy:n talkkikaivokset Horsmanahossa ja Pehmytkivessä sekä Kylylahden kaivos kirkonkylän lähellä.
Polvijärvellä louhitaan leopardikiveä eli serpentiinitäpläistä vuolukiveä Sara-Ahon louhokselta. Vuoleri Oy valmisti tästä kivestä vuolukiviuuneja, kunnes yritys hakeutui konkurssiin vuoden 2013 alussa. Sen seuraaja Lappi-Uuni kaatui 2015.
Lipasvaarassa on laaja talkkiesiintymä, ja myös siellä on ollut kaivostoimintaa.
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Polvijärven väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 6 167 | 6 167 |
| 1985 | 1985 |    | 6 006 | 6 006 |
| 1990 | 1990 |    | 6 001 | 6 001 |
| 1995 | 1995 |    | 5 730 | 5 730 |
| 2000 | 2000 |    | 5 411 | 5 411 |
| 2005 | 2005 |    | 5 008 | 5 008 |
| 2010 | 2010 |    | 4 804 | 4 804 |
| 2015 | 2015 |    | 4 556 | 4 556 |
| 2020 | 2020 |    | 4 248 | 4 248 |
Lähde: Tilastokeskus.
Seurakunnat

Kunnassa toimii Suomen evankelis-luterilaisen kirkon Polvijärven seurakunta, ja sen Polvijärven kirkko.
Polvijärven alueella toimii myös Suomen ortodoksisen kirkon Taipaleen ortodoksinen seurakunta. Sen puitteissa Polvijärven kirkonkylässä on Polvijärven ortodoksinen kirkko ja Sotkuman kylässä Pyhän profeetta Elian tsasouna.
Julkisia palveluja

Polvijärvellä ala-asteen peruskouluopintoja voi opiskella Kirkonkylän koulussa ja Sotkuman koulussa. Kirkonkylällä opetusta antavat myös Polvijärven yläkoulu ja Polvijärven lukio.
Hukkalan ja Horsmanahon koulut lakkautettiin vuonna 2011, Kinahmon, Kuorevaaran ja Ruvaslahden koulut vuonna 2015.
Polvijärven terveysasema tarjoaa perusterveydenhoitoa arkisin. Iltaisin, öisin ja viikonloppuisin kiiretapauksissa palvelee Siun soten yhteispäivystys Joensuussa Pohjois-Karjalan keskussairaalassa.
Kuntaliitoshankkeet

Kunnalla ei ole suunnitelmia liittyä naapurikuntiin. Syksyllä 2007 kunnanvaltuusto päätti osallistua Joensuun seudun kuntaliitosselvitykseen, mutta seuraavassa kokouksessa äänesti itsenäisyyden puolesta.
Nähtävyyksiä

Huhmarisvaaran huipulla on vanha kahden tykin asema.
Ruokakulttuuri

Polvijärven pitäjäruoiksi nimettiin 1980-luvulla mykyrokka, paistettu kala ja karpalokiisseli.
Urheilu

Polvijärvellä toimivia urheiluseuroja ovat Polvijärven Urheilijat, Polvijärven Vauhti, Polvijärven Palloseura -78 ja KLC Polvijärvi. Polvijärven Urheilijoiden lajeina ovat yleisurheilu, hiihto ja jääkiekko. Polvijärven Urheilijoiden miesten jääkiekkojoukkue pelaa II-divisioonassa. Polvijärven Vauhti on keskittynyt yleisurheilun ja hiihdon lisäksi sulkapalloon. KLC on salibandyseura, jonka miesten edustusjoukkue pelasi kaudella 2012–2013 II-divisioonassa, mutta jäi sarjassa viimeiseksi, ja näin ollen tippui seuraavalle kaudelle sarjaporrasta alemmaksi. PoPS-78:n miesten jalkapallojoukkue pelaa V-divisioonassa ja futsal-joukkue II-divisioonassa.
Kirkonkylällä on vuonna 1997 valmistunut jäähalli, valaistu latu, urheilukenttä, pururata ja vapaa-aikatalo.
Tunnettu urheilutapahtuma on Huhmari-hiihto helmi–maaliskuun vaihteen tienoilla.
Tunnettuja entisiä ja nykyisiä polvijärveläisiä

Aleksander Casso (Johannes Hyvärinen), taikuri
Tarja Cronberg, europarlamentaarikko, entinen työministeri, Vihreän liiton entinen puheenjohtaja
Hannu Forsberg, oopperalaulaja
Pasi Hirvonen, kirjailija
Sami Hopponen, Kultainen Harmonikka -voittaja 2007
Eero Kinnunen, vuorineuvoslähde?
Yari Knuutinen, säveltäjä
Seppo Lappalainen, kirjailija
Urpo Leppänen, entinen ministeri
Eeva Martikainen, teologian professori
Jarkko Martikainen, muusikko
Unto Martikainen, kirjailija, historioitsija
Reetta Meriläinen, Helsingin Sanomien entinen päätoimittaja
Anu Mustonen, mediatutkija
Ritva Ollaranta, musiikkipedagogi
Samuli Pajarinen, kauppaneuvos
Veijo Piipponen, pastori
Eero Reijonen, kansanedustaja
Heikki Soininen, kansanedustaja (Maalaisliitto), kunnallisneuvos
Osmo Tuppurainen, yritysjohtaja, kauppaneuvos
Auvo Vihro, näyttelijä
Santeri Örn, pikajuoksija
Kesäasukkaita
Pekka Vilpas, linnanvouti
Aiheesta muualla

Kuvia tai muita tiedostoja aiheesta Polvijärvi Wikimedia Commonsissa
Polvijärven kunnan kotisivut
Tilastokeskus – Polvijärven avainluvut
| n k Pohjois-Karjalan maakunnan kunnat |
| --- | --- |
Nykyiset kunnat:  Heinävesi  Ilomantsi  Joensuu  Juuka  Kitee  Kontiolahti  Lieksa  Liperi  Nurmes  Outokumpu  Polvijärvi  Rääkkylä  Tohmajärvi 
Entiset kunnat:  Eno  Kesälahti  Kiihtelysvaara  Nurmeksen maalaiskunta  Pielisensuu  Pielisjärvi  Pyhäselkä  Tuupovaara  Valtimo  Värtsilä
Tietokirjallisuuden Finlandia

Tietokirjallisuuden Finlandia-palkinto (vuoteen 2015 saakka Tieto-Finlandia-palkinto) on myönnetty vuodesta 1989 ansiokkaalle suomalaiselle yleistajuiselle tietokirjalle, ”jonka voidaan katsoa merkittävästi edistävän lukijoiden kiinnostusta kerronnaltaan taidokkaaseen tietokirjallisuuteen”. Palkinnon myöntää Suomen Kirjasäätiö. Palkinnon suuruus on 30 000 euroa. Alkuperäinen palkintosumma oli 100 000 markkaa. Vuonna 1998 palkintosumma nousi 150 000 markkaan.
Kirjasäätiön hallitus asettaa kolmihenkisen valintalautakunnan, joka nimeää palkintoehdokkaaksi kolmesta kuuteen kirjaa sekä henkilön, joka valitsee ehdokkaista lopullisen palkinnonsaajan. Yhden valitsijan malli otettiin käyttöön vuonna 1999.
Tieteentekijät ja tietokirjailijat ovat arvostelleet palkinnon perusteita liian löyhiksi, viihteellisiksi ja epätieteellisiksi.
Vuonna 2016 palkinto jaettiin ensimmäisen kerran nimellä tietokirjallisuuden Finlandia-palkinto.
Kirjallisuutta

Linko, Maaria: Raadit ja ratkaisut. Tutkimus Tieto-Finlandia-palkinnosta 1989–2000.  Helsinki:  Suomen kirjasäätiö: Suomen tietokirjailijat, 2001.  ISBN 951-95186-9-X
| --- | --- |
Auktoriteettitunnisteet: Henkilöt :  Yle 
| n k Suomalaiset kirjallisuuspalkinnot |
| --- | --- |
Aforistiikka:  Valtakunnallinen aforismikilpailu  Vuoden aforismikirja  Samuli Paronen -palkinto 
Kaunokirjallisuus:  Finlandia-palkinto  Helsingin Sanomien kirjallisuuspalkinto  J. H. Erkon kirjoituskilpailu  Jarkko Laine -palkinto  Kalevi Jäntin palkinto  Nuori Aleksis -palkinto  Savonia-kirjallisuuspalkinto  Svenska Ylen kirjallisuuspalkinto  Tiiliskivi-palkinto  Toisinkoinen-palkinto 
Käännökset:  J. A. Hollon palkinto  Jarl Hellemann -palkinto  Mikael Agricola -palkinto  Valtion ulkomainen kääntäjäpalkinto 
Lasten- ja nuortenkirjallisuus:  Anni Polva -palkinto  Anni Swan -mitali  Arvid Lydecken -palkinto  Kaarina Helakisa -palkinto  Laivakello-palkinto  Lasten- ja nuortenkirjallisuuden Finlandia  Lasten LukuVarkaus -palkinto  Onnimanni-palkinto  Punni-palkinto  Pääskynen-palkinto  Rudolf Koivu -palkinto  Runeberg Junior  Tirlittan-palkinto  Topelius-palkinto 
Tieteis- ja fantasiakirjallisuus:  Atorox-palkinto  Kuvastaja  Tähtifantasia-palkinto  Tähtivaeltaja-palkinto 
Tietokirjallisuus:  Kanava-palkinto  Lauri Jäntin tietokirjapalkinto  Oppikirjailijapalkinto  Tietokirjailijapalkinto  Tietokirjallisuuden Finlandia  Tieto-Lauri  Tietopöllö-palkinto  Warelius-palkinto  Vuoden historiateos  Vuoden keittokirja  Vuoden tiedekirja 
Näytelmätekstit:  Lea-palkinto 
Muut palkinnot:  Aleksis Kiven palkinto  Alvar Renqvist -palkinto  Edvard Richter -palkinto  HelMet-kirjallisuuspalkinto  Kaarlen palkinto  Kiitos kirjasta -mitali  Kirjailija kiittää -palkinto  Kirjailijaliiton tunnustuspalkinto  Kankaanpää-palkinto  Kirjallisuuden valtionpalkinto  Kirjapöllö  Möllärimestari  Napero-Finlandia  Pirkanmaan kirjoituskilpailu  Runeberg-palkinto  Sarjakuva-Finlandia  Saamelaisneuvoston kirjallisuuspalkinto  Suomen Ekonomien kirjallisuuspalkinto  P. E. Svinhufvudin muistosäätiön kirjallisuuspalkinto  Tampereen kaupungin kirjallisuuspalkinto  Tampereen kaupungin kääntäjäpalkinto  Tollanderin palkinto  Tulenkantaja  Waltari-palkinto  Veijo Meri -palkinto  Väinö Linnan palkinto  Vuoden urheilukirja  Vuoden johtolanka -palkinto  Suunta-palkinto  Vuoden kaunein kirja  Vuoden kirjateko -palkinto  Vuoden kristillinen kirja  Vuoden luontokirja 
Lakkautetut palkinnot:  Eeva Joenpelto -palkinto  J. H. Erkon palkinto  Koskenkorva-palkinto  Olvi-säätiön kirjallisuuspalkinto  Tauno Karilaan palkinto  Pirkanmaan Plättä  Vuoden runoilija 
Runous:  Eeva-Liisa Manner -palkinto  Eino Leinon palkinto  Runo-Kaarina-palkinto  Tanssiva karhu
The Private Life of Chairman Mao

| The Private Life of Chairman Mao>  The Memoirs of Mao’s Personal Physician |
| --- | --- |
Kirjailija:  Li Zhisui
Kieli:  englanti
Kustantaja:  Chatto & Windus
Julkaistu:  1994
Ulkoasu:  sidottu
Sivumäärä:  682
ISBN:  0-7011-4018-6
Löydä lisää kirjojaKirjallisuuden teemasivulta
The Private Life of Chairman Mao. The Memoirs of Mao’s Personal Physician on Mao Zedongin henkilääkäri Li Zhisuin vuonna 1994 ilmestynyt muistelmateos.
Teoksessa Maoa syytetään vainoharhaiseksi narsistiksi ja kuvaillaan yksityiskohtaisesti hänen hedonistisia elämäntapojaan. Osa tutkijoista ja Maon henkilökohtaisesti tunteneista ihmisistä on syyttänyt kirjan väitteitä poliittisesti motivoituneeksi panetteluksi. Tekijöiden mukaan englanninkielisessä käännöksessä tekstiä on muutettu palvelemaan propagandaa.